A Saint-Cyr Katonai Akadémia befejezése után 1824-ben hadnagyként lépett be a 2. számú gyalogezredbe, 1830 és 1844 között Algériában szolgált. Az 1848. évi februári forradalom alatt azt a dandárt vezényelte, amelyet a nemzetgyűlés védelmére rendeltek. 1852-ben hadosztálytábornok lett. Részt vett a krími háborúban, ahol Szevasztopol előtt harcolt. 1859-ben Montebellónál és Solferinónál küzdött. 1863-ban a francia csapatokat vezette a mexikói expedícióban, majd visszatért Franciaországba. Ekkor III. Napóleon császár marsallá tette Foreyt, aki a 2. hadtest vezérletét vette át.